ନୂଆଦିଲ୍ଲୀଃ ଶୀତ କାକରରେ ଦିନରାତି ଦିଲ୍ଲୀର ବିଭିନ୍ନ ସୀମାରେ ଚାଲିଥିବା କୃଷକ ଆନ୍ଦୋଳନ (Farmer Protest) ୫୨ତମ ଦିନରେ ପହଞ୍ଚିଛି । ଏହି ଆନ୍ଦୋଳନ ଏବେ ଭିନ୍ନ ଭିନ୍ନ ପ୍ରସଂଗ ପାଲଟିଗଲାଣି । ରାଜନୈତିକ ପ୍ରସଂଗ (Political Issue) ହେଉ ଅବା ଆଇନକାନୁନର ବୁଢିଆଣି ଜାଲରେ ଛନ୍ଦି ହୋଇ ପଡ଼ିଲାଣି । କୃଷକମାନଙ୍କ ଦାବିକୁ ସରକାର ମାନୁନଥିବା ବେଳେ ଆନ୍ଦୋଳନରତ ଚାଷୀ ସେମାନଙ୍କର ଦାବିରେ ଅଟଳ ରହିଛନ୍ତି । ତେବେ ଏହି ଆନ୍ଦୋଳନକୁ ନେଇ ଶାସକ ବିଜେପି (BJP) ବିରୋଧୀ କଂଗ୍ରେସର (Congress) ସୁଚିନ୍ତିତ ଷଡ଼ଯନ୍ତ୍ର ବୋଲି ଅଭିଯୋଗ କରିଥିଲେ ।
କେବଳ ବିଜେପି ନୁହେଁ, ଏକାଧିକ ରାଜନୈତିକ ଦଳ ମଧ୍ୟ କଂଗ୍ରେସକୁ ଏଥିପାଇଁ ଦାୟୀ କରିଆସୁଥିଲେ । ତେବେ କୃଷକ ଆନ୍ଦୋଳନ ଆରମ୍ଭରୁ ଏଥିପାଇଁ ଦାୟୀ କରିଆସୁଥିଲେ । ମାତ୍ର ଆରମ୍ଭରୁ କଂଗ୍ରେସ ଏହି ଅଭିଯୋଗକୁ ନେଇ କୌଣସି ପ୍ରତିକ୍ରିୟା ଦେଇନଥିଲେ । ଏପରିକି କଂଗ୍ରେସକୁ ସିଧାସଳଖ ନ ହେଲେ ମଧ୍ୟ ପରୋକ୍ଷରେ ନିରବତାରେ ସମର୍ଥନ ଦେଇ ଆସୁଥିବା ନେଇ ଅଭିଯୋଗ ହୋଇଥିଲା । ସେପଟେ ଏହି ଆନ୍ଦୋଳନ ଆରମ୍ଭରୁ ରାହୁଲ ଗାନ୍ଧୀ ନିଜ ଆଈଙ୍କ ଜନ୍ମଦିନ ପାଳନ ପାଇଁ ବିଦେଶ ପଳାଇଥିଲେ । ରାହୁଲ ଗାନ୍ଧୀ ବିଦେଶ କରିବା ପରେ କଂଗ୍ରେସକୁ ନେଇ ଯେଉଁ ଅଭିଯୋଗ ହେଉଥିଲା ତାହା ଏକ ପ୍ରକାର ଶିଥିଳ ପଡ଼ି ଯାଇଥିଲା ।
ସେପଟେ ନିକଟରେ ରାହୁଲ ବିଦେଶରୁ ଫେରିବା ପରେ କୃଷକ ଆନ୍ଦୋଳନକୁ ନେଇ ମୁଁହ ଖୋଲିଥିଲେ । ଯାହାକୁ ନେଇ ଏବେ ବିରୋଧୀ କଂଗ୍ରେସକୁ ଚାରିଆଡୁ ଘେରିଛନ୍ତି । ରାହୁଲ ଗାନ୍ଧୀ ବିଦେଶରୁ ଫେରିବା ପରେ କଂଗ୍ରେସକୁ ଖୋଲାଖୋଲି ସମର୍ଥନ କରିଥିଲେ । ଏପରିକି ଶେଷ ପର୍ଯ୍ୟନ୍ତ ସେ କୃଷକମାନଙ୍କ ସହିତ ରହିବେ ବୋଲି କହିଥିଲେ । ରାହୁଲଙ୍କ ଏହି ମନ୍ତବ୍ୟ ରାଜନୀତି ନିଆଁରେ ଘିଅ ଢାଳିଥିଲା । ଶାସକ ବିଜେପି ସହିତ ଅନ୍ୟ ରାଜନୈତିକ ଦଳ କଂଗ୍ରେସକୁ ଘେରିଥିଲେ ।
ବିଜେପି କହିଛି କି, ଏହି ଆନ୍ଦୋଳନ କଂଗ୍ରେସର ଏକ ସୁଚିନ୍ତିତ ଷଡ଼ଯନ୍ତ୍ର । ସରକାର ଆଣିଥିବା ୩ଟି କୃଷକ ଆଇନକୁ ପ୍ରତ୍ୟାହାର କରିବା ପାଇଁ କଂଗ୍ରେସ କୃଷକମାନଙ୍କୁ ଏକତ୍ରିତ କରି ଆନ୍ଦୋଳନକୁ ଓହ୍ଲାଇବାକୁ ବାଧ୍ୟ କରିଛି । କୃଷକମାନଙ୍କ ମଧ୍ୟରେ ଭୁଲ ତଥ୍ୟ ଦେଇ ଭଡକାଉଥିବା ନେଇ ବିଜେପି କହିଛି ।
ସୂଚନାଯୋଗ୍ୟ ଗତବର୍ଷ ନଭେମ୍ବର ଶେଷ ଭାଗରୁ ଆନ୍ଦୋଳନକୁ ଓହ୍ଲାଇଛନ୍ତି କୃଷକମାନେ । ପଞ୍ଜାବ ଓ ହରିଆଣାର ଶତାଧିକ ଚାଷୀ ଦିଲ୍ଲୀର ବିଭିନ୍ନ ସୀମାରେ ଆନ୍ଦୋଳନକୁ ଓହ୍ଲାଇଛନ୍ତି । ବର୍ତ୍ତମାନ ସମୟରେ ଦେଶର ବିଭିନ୍ନ ରାଜ୍ୟରୁ କୃଷକମାନେ ଆସି ସାମିଲ ହୋଇଛନ୍ତି। ତେବେ ଏହି ଆନ୍ଦୋଳନ ଯୋଗୁ ଯାତାୟତରେ ବାଧା ସୃଷ୍ଟି ହୋଇଛି ।
